กรุงศรีล่อใจสวยผ่อนได้0%นาน2ปี
&#8220;กรุงศรีเฟิร์สช้อยส์&#8221; ล่อใจผู้หญิง ออกแคมเปญทำสวยผ่อนได้ 0% หวังกระตุ้นยอดใช้จ่ายโค้งสุดท้าย
5 ต.ค. 2555

“กรุงศรีเฟิร์สช้อยส์” ล่อใจผู้หญิง ออกแคมเปญทำสวยผ่อนได้ 0% หวังกระตุ้นยอดใช้จ่ายโค้งสุดท้าย 
น.ส.ณญาณี เผือกขำ ผู้ช่วยกรรมการผู้จัดการใหญ่ ธุรกิจสินเชื่อส่วนบุคคลและสินเชื่อผ่อนชำระ บริษัท อยุธยาแคปปิตอล เซอร์วิสเซส หรือกรุงศรีเฟิร์สช้อยส์ เปิดเผยว่า บริษัทได้ร่วมกับสถาบันความงามชั้นนำของไทย 13 แห่ง อาทิ นิติพล คลินิก วุฒิศักดิ์ คลินิก ศูนย์ความงามสลิมอัพเซ็นเตอร์ เดอะ สกิน ดอกเตอร์ คลีนิค บอดี้เชฟ ศูนย์ความงามโอเรียนทอล บิวตี้ สปาชาสลิมมิ่งเซ็นเตอร์ และธนพร คลินิก รวม 400 สาขาทั่วประเทศ เปิดตัวแคมเปญสวยเลือกได้ ผ่อนสบาย 0% สูงสุด 24 เดือน เพื่อกระตุ้นยอดใช้สินเชื่อผ่อนชำระผ่านบัตรของบริษัทจากกลุ่มผู้หญิงวัยทำงาน เริ่มตั้งแต่เดือน ต.ค.-พ.ย.นี้
“ตลาดเสริมความงามมีมูลค่าธุรกิจสูงถึงปีละกว่า 1.5 หมื่นล้านบาท และมีค่าใช้จ่ายต่อครั้ง 3,000–8 หมื่นบาท” น.ส.ณญาณี กล่าว
ทั้งนี้ คาดว่าแคมเปญนี้จะทำให้มียอดการใช้จ่ายผ่านบัตรเฟิร์สช้อยส์เพิ่มขึ้น 230% และมีสมาชิกใหม่เพิ่มอีก 3.3 แสนราย จากปัจจุบันที่มีฐานลูกค้า 2 ล้านราย หรือเติบโตกว่า 30% ขณะที่ยอดสินเชื่อใหม่รวมทั้งปีจะขยายตัว 15-20%